Katedralo de Modeno

La Katedralo de Modeno (itale Duomo di Modena) estas unu el la romanikaj konstruaĵoj plej gravaj de Eŭropo kaj pro tia graveco ĝi estas Monda heredaĵo de Unesko ekde 1997. La katedralo ekkonstruiĝis en 1099, sub la gvido de la arkitekto Lanfranco, sur la loko kie troviĝis la tombo de Sankta Geminiano, la patrona Sanktulo de Modeno. Antaŭe, sur la sama loko en la 6-a jarcento, troviĝis du preĝejoj samstilaj, sed ambaŭ estis detruitaj. La restaĵoj de la sanktulo ankoraŭ estas videblaj en la kripto de la katedralo. La sonorilturo nomiĝas Turo Ghirlandina.